ddrg/super_eurlex huggingface dataset:
PRILOGA

V oddelku B (Subjekti) Priloge V k Sklepu (SZVP) 2015/1333 se vnos 1 nadomesti z naslednjim:

„1. Ime: CAPRICORN

Alias: N/A Prej znan kot: N/A Naslov: N/A Datum uvrstitve na seznam:21. julij 2017 (spremenjeno 20. oktobra in 27. novembra 2017 ter 18. januarja 2018)

Dodatne informacije:

Številka IMO: 8900878. Na seznam uvrščeno v skladu z odstavkoma 10(a) in (b) Resolucije 2146 (2014), kakor je bila spremenjena in njena veljavnost podaljšana z odstavkom 2 Resolucije 2362 (2017) (prepoved natovarjanja, prevoza ali raztovarjanja; prepoved vplutja v pristanišča). V skladu z odstavkom 11 Resolucije 2146 je odbor 18. januarja 2018 podaljšal to uvrstitev na seznam, ki velja do 17. aprila 2018, če je odbor prej ne razveljavi v skladu z odstavkom 12 Resolucije 2146. Država zastave: ni znana. Na dan 21. septembra 2017 je bilo plovilo v mednarodnih vodah pri Združenih arabskih emiratih.“.
(6)

Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu določiti območja, opredeljena kot okužena in ogrožena območja v Romuniji, ter trajanje navedene regionalizacije.
Popravek Sklepa Komisije (EU) 2018/1471 z dne 19. septembra 2018 o predlagani državljanski pobudi z naslovom „USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi“

( Uradni list Evropske unije L 246 z dne 2. oktobra 2018 )

Stran 47, uvodna izjava 8:

besedilo:

„Iz teh razlogov predlagana državljanska pobuda z naslovom ‚USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi‘ ne sodi očitno izven okvira pooblastil Komisije, da predlaga pravne akte Unije za namen izvajanja Pogodb v skladu s členom 4(2)(b), in bi jo bilo zato treba prijaviti.“

se glasi:

„Iz teh razlogov predlagana državljanska pobuda z naslovom ‚USTAVIMO GOLJUFIJE in zlorabo SREDSTEV EU – z boljšim nadzorom nad odločitvami, izvajanjem in kaznimi‘ ne sodi očitno izven okvira pooblastil Komisije, da predloži predloge pravnih aktov Unije za namen izvajanja Pogodb v skladu s členom 4(2)(b), in bi jo bilo zato treba prijaviti.“
Popravek Izvedbenega sklepa Komisije (EU) 2018/1524 z dne 11. oktobra 2018 o določitvi metodologije spremljanja in ureditev poročanja držav članic v skladu z Direktivo (EU) 2016/2102 Evropskega parlamenta in Sveta o dostopnosti spletišč in mobilnih aplikacij organov javnega sektorja

( Uradni list Evropske unije L 256 z dne 12. oktobra 2018 )

Naslovnica, kazalo vsebine, in stran 108:

besedilo:

„Izvedbeni sklep Komisije (EU) 2018/1524 z dne 11. oktobra 2018 o določitvi metodologije spremljanja in ureditev poročanja držav članic v skladu z Direktivo (EU) 2016/2102 Evropskega parlamenta in Sveta o dostopnosti spletišč in mobilnih aplikacij organov javnega sektorja (notificirano pod dokumentarno številko C(2018) 6560)“

se glasi:
(1)

Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom območij, ki so jih prizadele naravne nesreče.
(11)

Vse zadevne države članice, razen Avstrije in Romunije, so že sprejele pristop Paname k Haaški konvenciji iz leta 1980. Panama je sprejela pristop Bolgarije, Cipra, Estonije, Latvije, Litve, Malte in Slovenije k Haaški konvenciji iz leta 1980. Ocena razmer v Panami je privedla do sklepa, da lahko Avstrija in Romunija v interesu Unije sprejmeta pristop Paname v skladu s pogoji iz Haaške konvencije iz leta 1980.
(2)

Z dopisom z dne 10. maja 2017 je Švedska zahtevala dovoljenje za nadaljnjo uporabo znižane stopnje trošarine za električno energijo, ki jo porabijo upravičenci, in sicer za nadaljnje obdobje šestih let, do 31. decembra 2023. Znižanje naj bi se omejilo na 96 SEK/MWh. Švedska je z dopisom z dne 1. septembra 2017 poslala dodatne informacije in pojasnila.
SL Uradni list Evropske unije L 333/1

SKLEP SVETA (SZVP) 2017/2322

z dne 29. maja 2017

o podpisu in sklenitvi Sporazuma med Kanado in Evropsko unijo o varnostnih postopkih pri izmenjavi in varovanju tajnih podatkov

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 37 Pogodbe, v povezavi s členom 218(5) in prvim pododstavkom člena 218(6) Pogodbe o delovanju Evropske unije,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je na zasedanju 27. in 28. novembra 2003 sklenil pooblastiti predsedstvo, da ob pomoči generalnega sekretarja/visokega predstavnika začne pogajanja za sklenitev sporazuma o varovanju podatkov med Evropsko unijo in Kanado.

(2) Na podlagi tega pooblastila je predsedstvo s Kanado spogajalo Sporazum o varnostnih postopkih pri izmenjavi in varovanju tajnih podatkov.

(3) Ta sporazum bi bilo treba odobriti –

SPREJEL NASLEDNJI SKLEP:

Člen 1

Sporazum med Kanado in Evropsko unijo o varnostnih postopkih pri izmenjavi in varovanju tajnih podatkov (v nadaljnjem besedilu: Sporazum) se odobri v imenu Unije.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.

Člen 3

Ta sklep začne veljati na dan sprejetja.
(233)

Nazadnje, tudi okoliščine, v katerih so se vpletene stranke pogajale in nazadnje dogovorile o pogojih zaposlitve, v tej zadevi kažejo, da so se zaposlitveni pogoji bistveno spremenili: družbe SEA, SEAH in Airport Handling so se ločeno pogajale s sindikati in z njimi dosegle ločene sporazume. Družba Airport Handling in sindikati so potrebovali več kot osem mesecev, da so se dogovorili o pogojih zaposlitvenega postopka, pravni in finančni vsebini pogodb o zaposlitvi, socialni politiki in organizaciji dela. Po navedbah skrbniškega sklada so delavci družbe SEAH sprva nasprotovali spremembam, s katerimi so sindikati, ki so zastopali delavce, soglašali v sporazumu iz junija 2014. Delavci so na referendumu te spremembe zavrnili. Kot je razvidno iz dokumentacije, ki jo je predložil skrbniški sklad, so sindikati takrat soglašali z novimi pogoji zaposlovanja šele potem, ko je družba Airport Handling privolila, da bo v navedeni sporazum vnesla nekatera pojasnila. Komisija opozarja, da se je družba Airport Handling s sindikati pogajala ločeno in da ji je kljub začetnim nesoglasjem uspelo izvesti zgoraj opisane spremembe. Kot je bilo opisano v uvodni izjavi 38, sporazum med družbo Airport Handling in sindikati z dne 4. junija 2014, potem ko so ga sindikati zavrnili na referendumu, na katerem so zahtevali več pojasnil k sporazumu, ni bil bistveno spremenjen.
(2)

Svet je 14. septembra 2012 pooblastil Komisijo, da začne pogajanja z zadevnimi tretjimi državami zaradi pristopa Hrvaške k Uniji. Pogajanja s Čilom so se uspešno zaključila in Protokol je bil podpisan v imenu Evropske unije in njenih držav članic 29. junija 2017 v Bruslju.
(2)

V skladu s členom 14(1) in (3) Trgovinskega sporazuma lahko Odbor za trgovino sprejema sklepe s soglasjem, ki vključuje le pogodbenico Unije in zadevno andsko državo podpisnico (tj. Kolumbijo), če taki sklepi ne vplivajo na pravice in obveznosti druge andske države podpisnice.
„13.

(a) Države Efte od 11. aprila 2017 sodelujejo v dejavnostih Unije v okviru naslednje proračunske vrstice splošnega proračuna Evropske unije za proračunsko leto 2017: — Proračunska vrstica 02 04 77 03: ‚Pripravljalni ukrep o raziskavah na področju obrambe‘. (b) Države Efte finančno prispevajo k dejavnostim iz točke (a) v skladu s členom 82(1)(a) Sporazuma. (c) Stroški, ki jih imajo institucije, podjetja, organizacije in državljani držav Efte zaradi sodelovanja v dejavnostih iz točke (a), katerih izvajanje se začne po 11. aprilu 2017, se štejejo za upravičene od začetka ukrepa pod enakimi pogoji, kot veljajo za stroške, ki jih imajo institucije, podjetja, organizacije in državljani držav članic EU, ter so v skladu z zadevnim sporazumom ali sklepom o dodelitvi nepovratnih sredstev, pod pogojem, da Sklep Skupnega odbora EGP št. …/2017 z dne … [ta sklep] začne veljati pred zaključkom pripravljalnega ukrepa. (d) Islandija in Lihtenštajn ne sodelujeta pri navedenem pripravljalnem ukrepu in finančno ne prispevata k dejavnostim iz točke (a).“
SL Uradni list Evropske unije L 226/30

SKLEP KOMISIJE (EU) 2017/1518

z dne 31. avgusta 2017

o potrditvi sodelovanja Irske pri Uredbi (EU) 2017/353 Evropskega parlamenta in Sveta o nadomestitvi prilog A in B k Uredbi (EU) 2015/848 o postopkih v primeru insolventnosti

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola (št. 21), ki je priložen Pogodbi o Evropski uniji in Pogodbi o delovanju Evropske unije, o stališču Združenega kraljestva in Irske glede območja svobode, varnosti in pravice ter zlasti člena 4 Protokola,

ob upoštevanju naslednjega:

(1) Irska je z dopisom z dne 7. junija 2017 Evropski komisiji uradno sporočila svojo odločitev, da sprejme Uredbo (EU) 2017/353 Evropskega parlamenta in Sveta (1) in da jo ta zavezuje.

(2) Za sodelovanje Irske pri navedeni uredbi ni posebnih pogojev, prav tako niso potrebni prehodni ukrepi. Komisija ugotavlja, da je Uredba (EU) 2015/848 Evropskega parlamenta in Sveta (2) za Irsko zavezujoča, pri čemer ukrep, ki ga zadeva uradno obvestilo Irske, samo posodablja Prilogo k navedeni uredbi, ki vsebuje seznam nacionalnih postopkov v primeru plačilne nesposobnosti.

(3) Sodelovanje Irske pri Uredbi (EU) 2017/353 bi bilo zato treba potrditi.

(4) Da bi se Irski omogočila čimprejšnja uporaba Uredbe o postopkih v primeru insolventnosti in njene priloge A, kakor je bila nadomeščena z Uredbo (EU) 2017/353, bi moral ta sklep začeti veljati na dan po njegovi objavi –

SPREJELA NASLEDNJI SKLEP:

Člen 1

Sodelovanje Irske pri Uredbi (EU) 2017/353 je potrjeno.

Člen 2

Ta sklep začne veljati dan po objavi v Uradnem listu Evropske unije.

V Bruslju, 31. avgusta 2017 Za Komisijo Predsednik Jean-Claude JUNCKER

(1) Uredba (EU) 2017/353 Evropskega parlamenta in Sveta z dne 15. februarja 2017 o nadomestitvi prilog A in B k Uredbi (EU) 2015/848 o postopkih v primeru insolventnosti (UL L 57, 3.3.2017, str. 19).

(2) Uredba (EU) 2015/848 Evropskega parlamenta in Sveta z dne 20. maja 2015 o postopkih v primeru insolventnosti (UL L 141, 5.6.2015, str. 19).
SL Uradni list Evropske unije L 197/6

SKLEP KOMISIJE (EU, Euratom) 2017/1395

z dne 26. julija 2017

o imenovanju dveh članov odbora neodvisnih uglednih oseb, ustanovljenem na podlagi člena 11 Uredbe (EU, Euratom) št. 1141/2014 Evropskega parlamenta in Sveta o statutu in financiranju evropskih političnih strank in evropskih političnih fundacij

EVROPSKA KOMISIJA JE –

ob upoštevanju Pogodbe o delovanju Evropske unije in zlasti člena 224 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,

ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1), in zlasti člena 11(1) Uredbe,

ob upoštevanju naslednjega:

(1) Uredba (EU, Euratom) št. 1141/2014 določa, da morata obe vrsti subjektov kot pogoj za registracijo v svojih programih in dejavnostih spoštovati vrednote na katerih temelji Unija, kakor so izražene v členu 2 Pogodbe o Evropski uniji, in sicer so to človekovo dostojanstvo, svoboda, demokracija, enakost, pravna država ter spoštovanje človekovih pravic, vključno s pravicami pripadnikov manjšin;

(2) Kadar se pojavijo dvomi, ali stranka ali fundacija to zahtevo upošteva v praksi, lahko Evropski parlament, Svet ali Komisija pri Organu za evropske politične stranke in fundacije vloži zahtevo za preverjanje stanja;

(3) Preden sprejme odločitev o izbrisu stranke ali fundacije, se Organ posvetuje z odborom neodvisnih uglednih oseb, ki poda svoje mnenje v roku dveh mesecev;

(4) Odbor neodvisnih uglednih oseb je bil ustanovljen s členom 11(1) Uredbe (EU, EURATOM) št. 1141/2014;

(5) V skladu s členom 11(1) Uredbe (EU, Euratom) št. 1141/2014 odbor sestavlja šest članov, pri čemer Evropski parlament, Svet in Komisija imenujejo vsak po dva člana –

SPREJELA NASLEDNJI SKLEP:

Člen 1

1. Za člana odbora neodvisnih uglednih oseb se za trajanje mandata odbora imenujeta:

— Meglena KUNEVA,

— António VITORINO.

2. Za imenovanje mora vsak od predlaganih članov podpisati izjavo o neodvisnosti in odsotnosti nasprotja interesov, priloženo temu sklepu.

Člen 2

Ta sklep začne veljati dan po objavi v Uradnem listu Evropske unije.

V Bruslju, 26. julija 2017 Za Komisijo Predsednik Jean-Claude JUNCKER

(1) UL L 317, 4.11.2014, str. 1.
(3)

Vloga v skladu s členoma 5(5) in 17(5) Uredbe (ES) št. 1829/2003 vključuje podatke in informacije, ki so zahtevani v prilogah III in IV k Direktivi 2001/18/ES Evropskega parlamenta in Sveta (2), ter informacije in ugotovitve o oceni tveganja, opravljeni po načelih iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
SL Uradni list Evropske unije L 178/15

SKLEP KOMISIJE (EU) 2017/1246

z dne 7. junija 2017

o odobritvi sheme za reševanje za Banco Popular Español S.A.

(notificirano pod dokumentarno številko C(2017) 4038)

(Besedilo v angleškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) in zlasti drugega pododstavka člena 18(7) Uredbe,

ob upoštevanju naslednjega:

(1) Enotni odbor za reševanje (SRB) je 7. junija 2017 ob 5:13 Komisiji v skladu s členom 18(7) Uredbe (EU) št. 806/2014 poslal shemo za reševanje za Banco Popular Español S.A.

(2) Enotni odbor za reševanje v shemi za reševanje navaja, da so vsi pogoji za reševanje, določeni v prvem pododstavku člena 18(1) Uredbe (EU) št. 806/2014, v zvezi z Banco Popular Español S.A. izpolnjeni, in pojasnjuje, zakaj je ukrep za reševanje potreben zaradi javnega interesa.

(3) Shema za reševanje daje Banco Popular Español S.A. v skladu s členom 18(6) Uredbe (EU) št. 806/2014 v postopek reševanja in za institucijo v postopku reševanja določa uporabo instrumenta prodaje poslovanja. Shema za reševanje navaja tudi razloge, zakaj so vsi navedeni elementi ustrezni.

(4) Komisija se strinja s shemo za reševanje. Zlasti se strinja z razlogi, ki jih je navedel Enotni odbor za reševanje, zakaj je reševanje potrebno zaradi javnega interesa v skladu s členom 5 Uredbe (EU) št. 806/2014.

(5) Shemo za reševanje, ki jo je predložil Enotni odbor za reševanje, bi bilo zato treba odobriti –

SPREJELA NASLEDNJI SKLEP:

Člen 1

Shema za reševanje za Banco Popular Español S.A. se odobri.

Člen 2

Ta sklep je naslovljen na Enotni odbor za reševanje.

V Bruslju, 7. junija 2017 Za Komisijo Valdis DOMBROVSKIS Podpredsednik

(1) UL L 225, 30.7.2014, str. 1.
(56)

Po razkritju je ena od zainteresiranih strani predložila drugačno predpostavko in alternativne scenarije v zvezi z razmerjem med normalno vrednostjo in izvozno ceno ter se spraševala, ali bi uporaba konstruirane izvozne cene in normalnih vrednosti na podlagi teh scenarijev privedla do drugačnih stopenj dampinga. Komisija je opozorila, da so izračuni dampinga temeljili na dejanskih preverjenih podatkih o transakcijah ter da jih je treba določiti z uporabo metodologije, določene v členu 2 osnovne uredbe. Alternativni scenariji, ki jih je predstavila ta zainteresirana stran, niso bili v skladu z osnovno uredbo in so bili zato zavrnjeni.
(6)

Cilj Direktive 2004/35/ES Evropskega parlamenta in Sveta (3) je preprečiti in sanirati okoljsko škodo, ki jo povzročajo številne poklicne dejavnosti, vključno s prevozom nevarnega blaga po morju. Vendar se direktiva ne uporablja za primere telesne poškodbe, za škodo na zasebni lastnini ali za razne oblike gospodarske škode in ne vpliva na nobene pravice do nadomestila za tako škodo. Vsebina navedene direktive in vsebina Konvencije HNS iz leta 2010 se tako deloma, vendar ne v veliki meri, prekrivata. Države članice ohranijo pristojnost za zadeve, ki jih ureja Konvencija HNS iz leta 2010 in ne vplivajo na skupna pravila.
(7)

Da se predvidi uporaba navedenega novega sistema in pravil, ki se nanašajo nanj, je Svet 8. marca 2012 Komisijo pooblastil za pogajanja s Švico o sporazumu v obliki izmenjave pisem o vzajemnem priznavanju nadomestnih potrdil o poreklu obrazec A ali nadomestnih navedb o poreklu ter o zagotavljanju, da se izdelki, ki vsebujejo sestavine s poreklom iz Norveške, Švice ali Turčije ob prihodu na carinsko območje Unije obravnavajo kot izdelki, ki vsebujejo sestavine s poreklom iz Unije. Pogajanja so se uspešno zaključila s parafiranjem sporazuma v obliki izmenjave pisem med Evropsko unijo in Švico o kumulaciji porekla med Evropsko unijo, Švicarsko konfederacijo, Norveško in Turčijo v okviru splošnega sistema preferencialov Evropske unije (v nadaljnjem besedilu: Sporazum).
(8)

Predlagano državljansko pobudo „Državljanstvo EU za Evropejce: združeni v raznolikosti kljub jus soli in jus sanguinis“ bi bilo treba zato prijaviti. Za to predlagano državljansko pobudo bi se morale zbirati izjave podpore, kolikor se pobuda nanaša na predlog za pravni akt Unije za namen izvajanja Pogodb na področju pravic državljanov tretjih držav, ki zakonito prebivajo v državi članici, in pogojev, ki urejajo svobodo gibanja in prebivanja v drugih državah članicah EU, ki bi državljanom države, ki je izstopila iz Unije v skladu s členom 50 PEU, podelil nekatere pravice, ki so podobne pravicam, povezanim z državljanstvom Unije –
(4)

Sporazum je namenjen spodbujanju trgovine z ekološkimi proizvodi, prispevanju k razvoju in širitvi ekološkega sektorja v Uniji in Republiki Čile ter doseganju visoke ravni upoštevanja načel iz pravil o ekološki pridelavi, jamstva sistemov nadzora in neoporečnosti ekoloških proizvodov. Sporazum je namenjen tudi izboljšanju zaščite zadevnih ekoloških logotipov Unije in Republike Čile in izboljšanju regulativnega sodelovanja med pogodbenicama pri vprašanjih, povezanih z ekološko pridelavo.
(3)

V predlogu so bila upoštevana merila, določena v členu 4 Uredbe. Predlagani železniški tovorni koridor, ki prečka ozemlje več kot treh držav članic, olajšuje povezave med jadranskimi pristanišči v Republiki Sloveniji in pristanišči na celinskih plovnih poteh na Donavi na Madžarskem in v Slovaški republiki. Poleg tega izboljšuje povezave z glavnimi intermodalnimi železniško-cestnimi terminali v zadevnih državah članicah in omogoča neposredno pot tovornemu prometu vzhodno od Alp. Lahko tudi spodbuja razvoj železniškega prometa s Srbijo in izboljša železniški promet prek vzhodne meje Unije in na kopenskem mostu med Evropo in Azijo.
SL Uradni list Evropske unije L 344/38

IZVEDBENI SKLEP SVETA (EU) 2017/2437

z dne 18. decembra 2017

o obnovitvi mandata predsednika enotnega odbora za reševanje

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) in zlasti člena 56(6) Uredbe,

ob upoštevanju predloga Evropske komisije,

ob upoštevanju naslednjega:

(1) Uredba (EU) št. 806/2014 je začela veljati 19. avgusta 2014.

(2) Svet je 19. decembra 2014 v skladu s členom 56(6) Uredbe (EU) št. 806/2014 sprejel Izvedbeni sklep 2014/943/EU (2), s katerim je imenoval prvega predsednika, podpredsednika in štiri nadaljnje polnopravne člane enotnega odbora za reševanje.

(3) Na podlagi člena 56(7) Uredbe (EU) št. 806/2014 je mandat prvega predsednika enotnega odbora za reševanje, imenovanega po začetku veljavnosti navedene uredbe, tri leta, mandat pa se lahko obnovi enkrat za obdobje petih let.

(4) Komisija je 29. novembra 2017 Evropskemu parlamentu predlagala, naj se Elke KÖNIG, prvi predsednici enotnega odbora za reševanje, s 23. decembrom 2017 mandat obnovi za obdobje petih let. Evropski parlament je ta predlog odobril 12. decembra 2017 –

SPREJEL NASLEDNJI SKLEP:

Člen 1

Elke KÖNIG, predsednici enotnega odbora za reševanje, se s 23. decembrom 2017 mandat obnovi za obdobje petih let.

Člen 2

Ta sklep začne veljati na dan objave v Uradnem listu Evropske unije.

V Bruslju, 18. decembra 2017 Za Svet Predsednica K. SIMSON

(1) UL L 225, 30.7.2014, str. 1.

(2) Izvedbeni sklep Sveta 2014/943/EU z dne 19. decembra 2014 o imenovanju predsednika, podpredsednika in nadaljnjih polnopravnih članov enotnega odbora za reševanje (UL L 367, 23.12.2014, str. 97).
(11)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po konvergenčnem programu za leto 2017, uradnem obvestilu, ki ga je Združeno kraljestvo poslalo septembra 2017, in napovedi Komisije iz jeseni 2017 je ugotovljeno naslednje: — Združeno kraljestvo je v zadnjih letih izpolnilo priporočeni ciljni javnofinančni primanjkljaj. Potem ko je dosegel najvišjo vrednost 10 % BDP v letu 2009/2010, se je nominalni javnofinančni primanjkljaj postopoma zmanjševal ter je upadel na 4 % v letu 2015/2016 in 2,3 % v letu 2016/2017, kar je v skladu s priporočilom Sveta z dne 19. junija 2015. Konsolidacija javnih financ, ki je bila izvedena v tem obdobju, je v veliki meri temeljila na odhodkih, in sicer so se skupni tekoči odhodki zmanjšali z 42,9 % BDP v letu 2009/2010 na 38 % BDP v letu 2016/2017. K njej je prispevalo tudi povečanje deleža prihodkov države, in sicer s 37,4 % BDP v letu 2009/2010 na 38,6 % BDP v letu 2016/17, čeprav v manjšem obsegu. — V konvergenčnem programu za leto 2016/2017, ki so ga organi Združenega kraljestva predložili 27. aprila 2017 in ki zajema obdobje od leta 2016/2017 do 2021/2022, je bilo načrtovano povečanje javnofinančnega primanjkljaja na 2,8 % BDP v letu 2017/2018, nato pa upad na 1,9 % BDP v letu 2018/2019. Ta napoved je temeljila na načrtovanem javnofinančnem primanjkljaju v višini 2,7 % v letu 2016/2017, skladno s podatki iz postopka v zvezi s čezmernim primanjkljajem, ki so jih organi Združenega kraljestva sporočili marca 2017. Od predložitve konvergenčnega programa je Urad Združenega kraljestva za državno statistiko svojo oceno javnofinančnega primanjkljaja v letu 2016/2017 popravil navzdol na 2,3 % BDP. Čeprav organi Združenega kraljestva niso naknadno objavili posodobljene napovedi za javnofinančni primanjkljaj, napoved Komisije iz jeseni 2017 na podlagi predpostavke nespremenjene politike predvideva primanjkljaj v višini 2,5 % v letu 2017/2018, 1,8 % v letu 2018/2019 in 1,3 % v letu 2019/2020. Tako naj bi primanjkljaj v obdobju, ki ga zajema napoved, ostal pod referenčno vrednostjo 3 % BDP iz Pogodbe. — Komisija glede na svojo napoved iz jeseni 2017 ocenjuje, da se je strukturni saldo, ki je saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, v obdobju med letoma 2008/2009 in 2016/2017 izboljšal za 3,2 % BDP. — Delež bruto dolga sektorja država Združenega kraljestva se je znatno povečal, odkar je Svet 8. julija 2008 sklenil, da v Združenem kraljestvu obstaja čezmerni primanjkljaj. Delež javnega dolga se je povečal z 41 % BDP v letu 2007/2008 na 86,8 % v letu 2016/2017, kar odraža višji nominalni javnofinančni primanjkljaj in intervencije v finančnem sektorju v tem obdobju. Glede na napoved Komisije iz jeseni 2017 naj bi delež javnega dolga v BDP po pričakovanjih dosegel najvišjo raven v letu 2016/2017 in se postopoma zmanjšal na 82,9 % BDP v letu 2019/2020.